
Narva koolieelsete lasteasutuste sisehindamise aruannete kooskõlastamine
1. Asjaolud ja menetluse käik

Koolieelsetes lasteasutuses viiakse läbi sisehindamist. Sisehindamine on pidev protsess, mille eesmärk on tagada laste arengut toetavad tingimused ja lasteasutuse järjepidev areng, selgitades välja lasteasutuse tegevuse tugevused ning parendusvaldkonnad, millest lähtuvalt koostatakse arengukava tegevuskava. Nimetatud eesmärgist lähtuvalt analüüsitakse lasteasutuse sisehindamisel õppe- ja kasvatustegevust ja juhtimist ning hinnatakse nende tulemuslikkust.

Sisehindamise aruande kinnitab lasteasutuse direktor. Enne kinnitamist kooskõlastatakse aruanne lasteasutuse hoolekogu ja lasteasutuse pidajaga.
Narva koolieelsed lasteasutused Karikakar, Kirsike, Väikevend, Ojake, Potsataja, Tareke, Tuluke, Kakuke, Marjake, Põngerjas, Muinasjutt, Pingviin, Sädemeke, Sipsik taotlesid oma asutuste sisehindamise aruannete kooskõlastamist. 
2. Õiguslikud alused
Vastavalt koolielse lasteasutuse seaduse § 24² lõikele 3 kooskõlastatakse sisehindamise aruanne lasteasutuse pidajaga.

Narva Linnavolikogu 23.09.2010 määrusega nr 31 on koolieelse lasteasutuse seaduse § 24² lõikes 3 lasteasutuse pidaja pädevusse antud ülesande lahendamine delegeeritud Narva Linnavalitsusele.
3. Otsus

Kooskõlastada järgmised dokumendid: 

3.1 koolieelse lasteasutuse Karikakar sisehindamise aruanne;
3.2 koolieelse lasteasutuse Kirsike sisehindamise aruanne;
3.3 koolieelse lasteasutuse Väikevend sisehindamise aruanne;
3.4 koolieelse lasteasutuse Ojake sisehindamise aruanne;
3.5 koolieelse lasteasutuse Potsataja sisehindamise aruanne;
3.6 koolieelse lasteasutuse Tareke sisehindamise aruanne;
3.7 koolieelse lasteasutuse Tuluke sisehindamise aruanne;
3.8 koolieelse lasteasutuse Kakuke sisehindamise aruanne;
3.9 koolieelse lasteasutuse Marjake sisehindamise aruanne;
3.10 koolieelse lasteasutuse Põngerjas sisehindamise aruanne;
3.11 koolieelse lasteasutuse Muinasjutt sisehindamise aruanne;
3.12 koolieelse lasteasutuse Pingviin sisehindamise aruanne;
3.13 koolieelse lasteasutuse Sädemeke sisehindamise aruanne;
3.14 koolieelse lasteasutuse Sipsik sisehindamise aruanne.
4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

4.2 Käesolev korraldus jõustub seadusega sätestatud korras.

